CELEX: C2007/223/07
Language: et
Date: 2007-09-22 00:00:00
Title: Kohtuasi C-334/07 P: Euroopa Ühenduste Komisjoni 18. juulil 2007 esitatud apellatsioonkaebus Euroopa Ühenduste Esimese Astme Kohtu (viies laiendatud koda) 3. mai 2007 . aasta otsuse peale kohtuasjas T-357/02: Freistaat Sachsen versus Euroopa Ühenduste Komisjon

22.9.2007   
            
            
               ET
            
            
               Euroopa Liidu Teataja
            
            
               C 223/6
            
         Euroopa Ühenduste Komisjoni 18. juulil 2007 esitatud apellatsioonkaebus Euroopa Ühenduste Esimese Astme Kohtu (viies laiendatud koda) 3. mai 2007. aasta otsuse peale kohtuasjas T-357/02: Freistaat Sachsen versus Euroopa Ühenduste Komisjon
   (Kohtuasi C-334/07 P)
   (2007/C 223/07)
   Kohtumenetluse keel: saksa
   Pooled
   
      Apellant: Euroopa Ühenduste Komisjon (esindaja: Kilian Gross)
   
      Teine menetluspool: Freistaat Sachsen
   Apellandi nõuded
   
               —
            
            
               tühistada tervikuna Esimese Astme Kohtu 3. mai 2007. aasta vaidlustatud otsus kohtuasjas T-357/02: Freistaat Sachsen vs. Euroopa Ühenduste Komisjon;
            
         
               —
            
            
               teha selles kohtuasjas lõplik otsus ning jätta hagi põhjendamatuse tõttu rahuldamata;
            
         
               —
            
            
               mõista nii käesoleva apellatsioonimenetluse kui ka Esimese Astme Kohtu kohtukulud kohtuasjas T-357/02 välja hagejalt esimeses kohtuastmes.
            
         Väited ja peamised argumendid
   Komisjoni väitel rikub vaidlustatud kohtuotsus EÜ artikli 88 lõikeid 2 ja 3, EÜ artikli 249 teist lõiku, EÜ artikli 254 teise lõigu teist lauset, määruse (EÜ) nr 659/1999 (1) artiklit 3 jj ning VKE-dele erandeid sätestava määruse artikli 10 lõiget 1, kuna Esimese Astme Kohus ei tunnistanud, et vaidlustatud otsuse (2003/226/EÜ) (2) seaduslikkuse kontroll pidi läbi viidama üksnes kooskõlas VKE-dele erandeid sätestava määruse (määrus (EÜ) nr 70/2001) (3) sätetega.
   Komisjon väidab, et VKE-dele erandeid sätestav määrus jõustus enne vaidlustatud otsuse vastuvõtmist ning oli seega vahetult kohaldatav. Komisjoni sõnul eitas Esimese Astme Kohus vääralt VKE-dele erandeid sätestava määruse kohaldatavust, kuna ta rikkus õigusnormi, väites, et VKE-dele erandeid sätestavat määrust oleks pidanud vaidlustatud otsuses käsitletavas asjas tagasiulatuvalt kohaldama.
   Teise võimalusena väidab komisjon, et vaidlustatud kohtuotsus rikub samuti ka määruse (EÜ) nr 659/1999 artikli 2 lõiget 2 ja artikli 4 lõiget 5, kuna Esimese Astme Kohus sai vääralt aru hindamiskriteeriumitest ja teatise lõplikkust puudutavatest nõuetest.
   
      (1)  EÜT L 83, k 1; ELT eriväljaanne 08/01, lk 339.
   
      (2)  EÜT L 91, lk 13.
   
      (3)  EÜT L 10, lk 33; ELT eriväljaanne 08/02, lk 141.